കനത്ത മഴ, റണ്വേയില് വെള്ളം ഡല്ഹിയില് നിന്നുള്ള വിമാനങ്ങള് റദ്ദാക്കി ന്യൂഡല്ഹി: കനത്ത മഴയെത്തുടര്ന്ന് ഡല്ഹിയില് നിന്നുള്ള മൂന്ന് വിമാനങ്ങള് റദ്ദാക്കി. അഞ്ച് വിമാനങ്ങള് ജയ്പൂര്, അഹമ്മദാബാദ് വിമാനത്താവളങ്ങളിലേക്ക് തിരിച്ചുവിട്ടു. ഇന്ഡിഗോയുടെ മൂന്നു സര്വീസുകളാണ് റദ്ദാക്കിയത്. അതേസമയം, ഡല്ഹിയിലും പരിസരത്തും വരും മണിക്കൂറുകളിലും ശക്തമായ മഴ ഉണ്ടാകുമെന്നാണ് കാലാവസ്ഥ നിരീക്ഷണ കേന്ദ്രം പറയുന്നത്. ഇന്ന് രാവിലെയാണ് രാജ്യതലസ്ഥാനത്ത് മഴ കനത്തത്. ഇതേതുടര്ന്ന് നഗരത്തിന്റെ വിവിധ മേഖലകളില് വെള്ളം കയറി. തിരക്കേറിയ നിരത്തുകളില് വാഹന ഗതാഗതവും തടസപ്പെട്ടു. 11 വര്ഷത്തിനിടയിലെ ഏറ്റവും ശക്തമായ മഴയാണ് ഡല്ഹിയില് പെയ്യുന്നതെന്നാണ് കാലാവസ്ഥാ വകുപ്പിന്റെ കണക്ക്. ഡല്ഹിയില് ഓറഞ്ച് അലെര്ട്ട് പുറപ്പെടുവിച്ചിരിക്കുകയാണ്.